LIETUVOS TRANSPORTO SAUGOS ADMINISTRACIJOS

DIREKTORIUS

ĮSAKYMAS

DĖL VALSTYBINĖS KELIŲ TRANSPORTO INSPEKCIJOS PRIE SUSISIEKIMO MINISTERIJOS VIRŠININKO 2012 M. LIEPOS 31 D. ĮSAKYMO NR. 2B-313 „DĖL KELIŲ TRANSPORTO PRIEMONIŲ VAIRUOTOJŲ, VEŽANČIŲ PAVOJINGUOSIUS KROVINIUS, MOKYMO IR EGZAMINAVIMO TVARKOS APRAŠO PATVIRTINIMO“

PAKEITIMO

2024 m. lapkričio 28 d. Nr. 2BE-222

Vilnius

1. P a k e i č i u Kelių transporto priemonių vairuotojų, vežančių pavojinguosius krovinius, mokymo ir egzaminavimo tvarkos aprašą, patvirtintą Valstybinės kelių transporto inspekcijos prie Susisiekimo ministerijos viršininko 2012 m. liepos 31 d. įsakymu Nr. 2B-313 „Dėl Kelių transporto priemonių vairuotojų, vežančių pavojinguosius krovinius, mokymo ir egzaminavimo tvarkos aprašo patvirtinimo“:

1.1. pakeičiu 17 punkto nuostatą iki dvitaškio ir ją išdėstau taip:

„17. Kandidatas arba vairuotojas, norintis laikyti pavojingųjų krovinių vežimo automobilių keliais egzaminą (toliau – egzaminuojamasis), ne vėliau kaip vieną dieną prieš egzaminą Asmenų prašymų ir skundų nagrinėjimo viešojo administravimo subjektuose taisyklėse, patvirtintose Lietuvos Respublikos Vyriausybės 2007 m. rugpjūčio 22 d. nutarimu Nr. 875 „Dėl Asmenų prašymų ir skundų nagrinėjimo viešojo administravimo subjektuose taisyklių patvirtinimo“, nustatyta tvarka Administracijai turi pateikti šiuos dokumentus:“;

1.2. pakeičiu 23.4.7 papunktį ir jį išdėstau taip:

„23.4.7. 16 laukelyje egzaminuojamasis simboliu „X“ pažymi miestą, kuriame pageidauja laikyti egzaminą;“;

1.3. pakeičiu 23.4.8 papunktį ir jį išdėstau taip:

„23.4.8. 17 laukelyje egzaminuojamasis simboliu „X“ pažymi, jei pageidauja pažymėjimą gauti paštu, deklaruotos gyvenamosios vietos adresu (prašymo pareiškėjas pats apmoka siuntos pristatymo (įteikimo) išlaidas);“;

1.4. pakeičiu 23.4.9 papunktį ir jį išdėstau taip:

„23.4.9. 18 laukelyje egzaminuojamasis simboliu „X“ pažymi miestą, kuriame pageidauja atsiimti pažymėjimą;“;

1.5. pakeičiu 23.4.10 papunktį ir jį išdėstau taip:

„23.4.10. 19 laukelyje egzaminuojamasis įrašo savo vardą, pavardę ir pasirašo, patvirtindamas išvardytus teiginius;“;

1.6. pakeičiu 23.4.11 papunktį ir jį išdėstau taip:

„23.4.11. 20 laukelis pažymimas simboliu „X“, jei egzaminuojamasis pageidauja laikyti egzaminą kartu su vertėju, 21 laukelyje nurodomas vertėjo vardas (-ai), 22 laukelyje – pavardė (-ės), 23 laukelyje – telefono numeris; vertėjas pasirašo, patvirtindamas išvardytus teiginius;“;

1.7. pakeičiu 23.4.12 papunktį ir jį išdėstau taip:

„23.4.12. 24 laukelyje savo vardą, pavardę nurodo ir pasirašo bei dokumento pavadinimą įrašo įgaliotas pateikti prašymą asmuo (jei prašymas teikiamas Aprašo 19 punkto nustatyta tvarka);“;

1.8. pakeičiu 23.4.13 papunktį ir jį išdėstau taip:

„23.4.13. 25 laukelyje prašymą priėmęs, dokumentus ir asmens tapatybę sutikrinęs Administracijos atsakingas specialistas (toliau – specialistas) nurodo savo vardą, pavardę ir pasirašo, 26 laukelyje įrašo paskirtą egzamino datą;“;

1.9. pakeičiu 23.4.14 papunktį ir jį išdėstau taip:

„23.4.14. 27 ir 28 laukeliuose savo pareigas, vardą, pavardę nurodo ir pasirašo mokėjimų už egzamino laikymą ir pažymėjimo išdavimą duomenis sutikrinęs specialistas;“;

1.10. pakeičiu 23.4.15 papunktį ir jį išdėstau taip:

„23.4.15. 25, 27, 28 ir 29 laukeliuose specialistas gali naudoti asmens spaudą, paliudijantį pareigas, vardą ir pavardę.“;

1.11. pakeičiu 25 punktą ir jį išdėstau taip:

„25. Asmeniškai prašymą pateikusio egzaminuojamojo pageidavimu, jam įteikiama pažyma (informacija) apie priimtus dokumentus. Kai prašymas teikiamas elektroniniu būdu (prašymas, pasirašytas teisinę galią turinčiu saugiu elektroniniu parašu, teikiamas elektroniniu paštu), egzaminuojamajam elektroniniu paštu išsiunčiamas pranešimas, kuriame nurodoma prašymo registracijos data ir numeris, telefonai pasiteirauti ir paskirta egzamino data. Kai prašymas teikiamas internetu, apie sėkmingą registraciją į egzaminą informuojama egzamino registracijos lange, o varnele pažymėjus atitinkamą (-us) laukelį (-ius) ši informacija pateikiama ir elektroniniu paštu, ir (arba) trumpąja (SMS) žinute.“;

1.12. pakeičiu 3 priedą ir jį išdėstau nauja redakcija (pridedama).

2. N u s t a t a u, kad šis įsakymas įsigalioja 2024 m. gruodžio 1 d.

3. I n f o r m u o j u, kad šis įsakymas teisės aktų nustatyta tvarka skelbiamas Teisės aktų registre.

Administracijos kanclerė,

pavaduojanti Administracijos direktorių	Julija Viščinienė